Bouchard help man om beter te hoor | Netwerk24
11 Julie 2020 17:09
Eugenie Bouchard het haar oor ’n ondersteuner ontferm. Foto: Getty Images
Die ondersteuner het die afgelope week op Twitter in ’n plasing, waarin die tennisster gemerk is, geskryf dat sy jare gelede ’n geskenkpak, wat onder meer ’n pet bevat wat deur Bouchard geteken is, gewen het.
“Ek verkoop dit om my te help om geld in te samel vir ’n nuwe gehoorapparaat. Stuur vir my ’n direkte boodskap indien jy belangstel,” het die ondersteuner aan Bouchard gesê.
Ek verkoop dit om my te help om geld in te samel vir ’n nuwe gehoorapparaat. Stuur vir my ’n direkte boodskap indien jy belangstel.
Bouchard (26), wat die eindstryd van Wimbledon in 2014 gehaal het, het egter vinnig geantwoord dat die ondersteuner asseblief nie haar aandenkings moet verkwansel nie, omdat sy haar sal help met ’n gehoorapparaat.
Die plasing en reaksie het nie ongesiens in die virtuele wêreld verbygegaan nie, want kort daarna het ’n maatskappy wat gehoortoestelle vervaardig, aangebied om ’n gratis stel aan die ondersteuner te verskaf, berig newschain.uk.
Hierop het Bouchard geantwoord: “Dit is ’n kettingreaksie van goeie gebare. Ek hoop dit werk uit, maar ek stuur steeds een.” – Sportredaksie
Meer oor: Eugenie Bouchard | Kanada | Tennis | Ondersteuner | Twitter | Gehoorapparaat
Man betaal duur vir afspraak met Bouchard